# Alfabet cuintri dai vilans

1571 testi friulani del XVI secolo La sente croos l'Ave e l Pater noster Intestazione 7 ottobre 2021 75% Da definire
La sente croos l'Ave e l Pater noster 1571 testi friulani del XVI secolo CC BY-SA 3.0 GFDL //it.wikisource.org/w/index.php?title=Alfabet_cuintri_dai_vilans&oldid=- 20211007111226 //it.wikisource.org/w/index.php?title=Alfabet_cuintri_dai_vilans&oldid=- 20211007111226
+. La sente croos l’Ave e l pater noster
Mai è staat ordin di tignilu amenz
Chun letere cusi scritte chun ingiostri.
A. Arraa e grapaa chun gran fadie e stenz
Cheste è la nestre prime lition
Chu nus faas staa afliz e mal contenz.
B. Bruschaa di viz plantis e planton
Us sai a dij chu’l vin no nus fas maal
No bivín l’aghe e l’altris han lu bon.
C. Cedulis no havin real e personaal
Ju brics nus tignin nez e ben spulzaaz
No nus lassant ni iet ni chiavezaal.
D. Discolz no lin e po duquangh squarzaaz
Batint iu dintgh ad un si duramentri
Che noo parín tangh chians acoraaz.
E. E l predi noo havin chu sacramentri
La muart nus brame plui vuee chu doman
Par podee a nestri cost emplaa lu vintri.
F. Forment sialle mei e ogni gran
Par altris siminín noo maladez
E a noo po un poch di sorch nus faas lu pan.
G. Giai e gialinis ochis e polez
E mangin gl’altris e noo chun doi araas
Si trancelín e fòssinai pur quez.
H. Humign e feminis lu dí par ogni laas
Si lin stentant e po la gnot al fuch
No stin ch’al paar nus iessi sanch di naas.
I. Il pies è chest su no alín in qualchi luch
Mai havin bez e lu dirmij pes arijs
E I predi a chiase nestre e in nestri luch.
K. Kason di stram tez e lis stellàrijs
Tal chiot di besteam e pur mioor
No chu la che durmin chu lis massàrijs.
L. Lu loof di gnot è lu nestri signoor
Gnotui e pantianis nus fazin chiant
E i giai e i mus nus nuncijn l' Auroor.
M. Martars no sin chun doglie e chun gran plant
La nestre chiar aflitte e tromentade
No sai cemut chu noo durín mai tant.
N. Noo nassín dugh al mont e disperade
E par chest la disgratie nus barbaglie
E faas la nestre vite tant stentade.
O. Odi no si puartín in te coraglie
E si mustrin al favelaa amijs
E l cuur si mangiaressin po in fritaie.
P. Polente e puar è nestri paravijs
E pan di sorch iu angh no zin mangiant
Puzant sore la tiare a dugh biei vijs.
Q. Quistion simpri tra noo no lín cerchiant
Spindint iu solz la fieste in qualchi bal.
E surîs no turnín la gnot bravant.
R. Rustichs no sin clamaaz e no nè fal
No sin dugh fals ch’o lu vuei pur dij
E veritaat al mont mai no disín.
S. S’al è algun di no o chu par uldij
Vadin a messe quintre nestre voglie
E po disin chu’l predi no la sa dij.
T. Tal che starìn simpri in afan e doglie
E pies no chu purciei no sin tignuz
Lavorantnus ogn’un simpri la moglie.
V. Vachis e buus e nemai curnuuz
Ogn’un di noo di loor accompagnaz
E propri a mut di bestijs sin tignuz.
X. Xpt fo pur di noo crucificaat
E par chest no stin simpri in ploie e in vint
Par havee fat un cusí grant pechiaat.
Y. Yijs nus nassin in chiase d’altre ijnt
E pensant che sein nestris lis nudrin
Se maledet lu nestri mal distin.
&. El croot che mai no chiatarín la vie
Di faa ben al mont ma simpri in chest
Starín finte ch’ul diaul nus puarte vie.
9. Cuntre lu mio volee io vuei dij chest
Chu in gracie di Dioo mai no sarín
Parchè chu di ben faa non havin sest.
Ronpinsi pur lu chiaf cho çhu vulín
Che sarín simpri mai di chei dal fonz
Martars no sin e martars no sarín
No sin dret la spurchitie di chest mont.